JohanHeinsen/ENO huggingface dataset:
Aarhuus Stifts-Tidende, 1846-02-13
Førstkommende Mai Maaned agtes Confirmation afholdt i den herværende Synagoge. Udenbyesboende, der maatte ønske Børn confirmerede, ville behage skriftlig desangaaende inden medio Marts at henvende sig til Repræsentantskabet for det mosaiske Troessamfund. Randers, den 6te Februar 1846. Mandagen den 23de dennes, om Formiddagen Kl. 11, bliver paa Aarhuus Raadstue, efter Begjæring af Brolægnings-Commissionen, foretaget Licitation over: a. Opbrydningen og Bortkjørselen af de gamle Brosteen, paa Mindegade heri Byen; b. Over Brolægningen af berørte Gade; c. Anskaffelsen af 260 Favne nye spaltede Brosten dertil d. Dito 482 løbende Alen Fortougsfliser; c. Anbringelsen af 2de Steenkister sammesteds, og 1. Over circa 70 Cubikfavne Brosand. Conditionerne og Overslaget ere forinden til Eftersyn paa Kæmnercontoiret. Aarhuus, den 12te Februar 1846. Mandagen den 16de Februar førstkommende, Formiddag Kl. 10, lader Proprietair Koch ved offentlig Auction i Østergaard Skov bortsælge en betydelig Deel Ege- og Bøgetræer paa Roden, tildeels tjenlige til Skibstømmer og andet Gavningsbrug. Conditionerne erfares ved Auctionen, hvortil Lysthavende. indbydes at møde. Hads og Ring Herreders Contoir, den 4de Febr. 1836. Rosenstand. Efter Begjæring af den kongelige preussiske Consul Agent Nisson af Thisted, bliver Løverdagen den 21de dennes, om Formiddagen Kl. 10, afholdt offentlig Auction ved Krik (en Ladeplads ved Liimfjorden, i Nærheden af Agger Kanal) over omtrent 630 Stykker Jernbaneskinner, ilandbjergede fra det paa Agger Strand, den 1ste Octbr. f. A., indstrandede preussiske Brigskib Eliza, ført af Captain Hallmann, fra Newport bestemt til Stettin. Herredsfogedcontoiret paa Teglgaarden, den 1ste Claudi. Februar 1836.
Aarhuus Stifts-Tidende, 1846-02-13
Auction. Ifølge Bestemmelse, tagen paa Skiftet efter Jens Lund og Hustru i Ørnstrup, bliver den dette Bo tilhørende Gaard i Ørnstrup By, Thorsted Sogn, 3/4 Miil fra Horsens, opraabt til Bortsalg ved 3de Auctioner, som afholdes : 1ste Auction: den 21de Februar 1846, Kl. 12,, her paa Contoiret, 2den Dito den 28de Dito, Dito 3die Dito den 7de Marts 1846, Kl. 12, i Stervbogaarden, Gaarden, som staaer for Hartkorn gl. Matr. 8 Td. 2 Skp. 1 Fdk. 11 1/2 Alb. og gl. Skat 56 Rbd. 58 s. og ny Matr. 11 Td. 4 Skp. 2 Fdk. 1 1/4 Alb., har et Areal af omtrent 140 Td. Land i en samlet Lod, foruden en Skovlod paa 6 a 7 Td. Land med slagbart Gavningstræ og god Op grøde. Jorderne ere af meget god Qvalitet og Mergel haves overalt paa 1/3 til 3/4 Alens Dybde. Af Besætning holdes for Tiden 10 Heste og 30 Stkr. Creaturer, som dog betydeligt kan forøges ved forbedret Drift. Af Ho avles aarlig i Gjennemsnit 60 Læs. Blandt Bygningerne er Stuehuset særdeles solid. Liebhavere indbydes, og tilføies: at Hr. K. Houmann i Ørnstrup paaviser Gaarden. Bjerre Hatting Herreders Contoir, d. 26de Jan. 1846. With.
Aarhuus Stifts-Tidende, 1846-02-13
Hingstehold. Den national engelske Hingst Regulator, der er kjøbt afvigte Aar for kongelig Regning i England, er opstaldet fra 16de Marts dette Aar, indtil Bedækningstiden er endt, hos Gaardmand Jens Dam i Bjatrup, mellem Skanderborg og Hørning Kro, og bedækker i dette Foraar for 1 r. S., som erlægges første Gang en Hoppe føres til Hingsten, hvorefter der betales 2 r. S. saafremt Hoppen bliver drægtig. Denne Hingst, som udmærket sig ved sin fortrinlig kraftige brede og dybe Kropbygning, sine overordentlig stærke, velstillede, aldeles feilfrie Been, og sit regelmæssige kraftfulde Fodskifte, er af Farve mørkebruun, med Stjern og Snip, samt hvide Bagkoder, og har en Høide af 11 Qvarteer 2 Tommer dansk Maal. Anmodning om Hoppers Bedækning modtages af Jens Dam, som tillige er villig til at opstalde for en kort Tid enkelte Hopper for passende Et Jnteressentskab. Betaling.
Aarhuus Stifts-Tidende, 1846-02-13
Trykt i Aarhuus Stiftsbogtrykkeri. Apotheker=Foreningen.
Aarhuus Stifts-Tidende, 1846-02-13
De Herrer Medlemmer af den danske Apotheker Forening" anmodes herved om, til Undertegnede at indsende deres Contingent for Aaret 1846. Aarhuus Svane Apothek, d. 11te Februar 1836. Th. Wolf. p. t. Dirigent for Jylland.
Aarhuus Stifts-Tidende, 1846-02-13
En særdeles fordeelagtig Entreprise, der baade i Soliditet, Anseelse og Behagelighed altid staaer langt over endog det bedste Eiendomskjøb, udbydes som passende for en dannet Mand, der blot disponerer over 10,000 til 12,000 Rbd., hvorhos det dog bemærkes, at indtil 15 a 20,000 Rbd. med meget stor Fordeel og med Betryggelse af fuld Eiendomsret kan anvendes i Affairerne. Nærmere Underretning faaes, naar man behager at henvende sig i Kjøbenhavn til Hr. Secretair Juul, Vestervold 217, i Aalborg til Hr. Cancelliraad Jensen, i Aarhuus til Hr. Propriet. Bjørn, Volden 890, i Biborg hos Hr. Cand. jur. Neckelmann, i Veile til Hr. Cancelliraad Anchersen. Mærk. I Colden Skov, ved Jexen By, er i dette Foraar til Salg 30 a 40,000 – 4 a 5 Aars - Rødgran=Planter. Prisen 3 a 32 s. pr. 1000 Stkr., og Handel afsluttes med Skovfogden Frands Rasmussen, boende i Jexen.
Aarhuus Stifts-Tidende, 1846-02-13
Hvor er Skolediscipel kan faae Kost og Logis for en billig Betaling, anviser Adressecontoiret. J. P. Jensen, Kurvemagermester i Horsens, anbefaler et stort Udvalg af Vugger, fra 1 til 5, Senge kurve, Klædekurve, Brændekurve, med meget Mere, Alt benhørende til Faget, som udsælges til muligst billige Priser. L. Michelsen, Bundtmagermester i Aarhuus, kjøber alleslags Vildtskind, og betaler for samme den høieste Priis efter Varernes Godhed. - Dhrr. Jægere eller Kjøbmænd, som samle Partier af dette Slags Skind, kunne forvente en god Priis hos mig.
Aarhuus Stifts-Tidende, 1846-02-13
Et meubleret Værelse paa 2 Fag, med Kakkelovn, i 2den Etage, kan strax eller til førstkommende Paaske Flyttetid erholdes tilleie i Gaarden No. 374 udenfor Mindeporten.
Aarhuus Stifts-Tidende, 1846-02-13
En smuk solid Wienervogn, af god Construction, særdeles skikket for et Herskab paa Landet, anvises til Salg af Smedemester Nielsen paa Skolegade.
Aarhuus Stifts-Tidende, 1846-02-13
En smuk ny Maskeradedragt kan faaes paa Graven, 230, i anden Etage, hos Fru Morville.
Aarhuus Stifts-Tidende, 1846-02-13
Undertegnede anbefaler sig med Dameskrædersyening, som forfærdiges efter moderne Facon. De Ærede, saavel Jnden som Udenbyes, forsikkres propert Arbeide. Grenaae, den 12te Februar 1846. Willa Rievers.
Aarhuus Stifts-Tidende, 1846-02-13
Meieriet paa Kjærgaard er nu bortforpagtet.
Aarhuus Stifts-Tidende, 1846-02-13
Ankomne Bognyheder. Blekingske Mindemærker fra Hedenold, betragtede i deres Forhold til de øvrige skandinaviske og europæiske Oldtidsminder af J. J. A. Worsaae, med 15 lithographerede Tavler, 2 Rbd. 2 Mk.; Greven af Monte-Christo af A. Dumas, overs. af Schaldemose, 4de Deel o. v. T. A. Dumas's samlede Skrivter, 4de Bind, 1 Rbd.; Tydske Læsebog for Børn, til Brug ved den første Underviisning, samlede af S. F. F. Rung, 3die Udgave, 1 Rbd. 2 Mk. 8 s. indb.; Methodisk ordnede Materialier til Brug ved mundtlig og skriftlig Oversættelse fra Dansk til Tydsk, af J. Jürs og G. F. F. Rung, første (forberedende) Kursus (den uafhængige Sætning), 4 Mk. 4 s. indb.; Anviisning til at farve Uldent, Silke, Bomuld og Merinos, samt til at tilberede Papper til Trykning, efter de nyeste og bedste Methoder, grundet paa egen Erfaring, af A. Lund, 4 Mk.; Den evige Jøde, Roman af E. Sue, fra Originalsproget oversat af P. B. Blicher, 10 Dele, 8 Rbd. 2 Mk. 4 s.; Tre Monologer: Bonden i det russiske Dampbad, Sørgetale over en gammel Støvle, Bonden og Hydrorygen=Gas=Mikroskopet, af P. N. Jørgensen, 3die Udgave, 1 Mk.; Den vidtberømte Baron von Münchhausens høist mærkværdige Sø=Eventyr, udgivet af I. Christiansen, 1 Mk.; Ungdommelig Kjærlighed, en Roman af Mistres Trollope, overs. af F. Schaldemose, 2den og sidste Deel, 2 Rbd. 2 Mk., m. fl., faaes i den Jessenske Boghandling.
Aarhuus Stifts-Tidende, 1846-02-14
No 30. Løverdagen. den 14 Februar. privilegeret. Kongelig Aarhuus Jfts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-02-14
Blandinger. Den catholske Kirkes Generalvicar, Cardinal Patrizi, har under 14de Jan, udstedt følgende Bekjendtgjørelse til Roms Befolkning: "En heel Deel Personer, som udmærke sig ved Fromhed, have lagt os den indstændige Bøn paa Hjerte, at tillade Afholdelsen af en høitidelig Novena (9 Dages Gudstjeneste) i den herværende Jesu Kirke, for at anraabe den Allerhøieste om den catholske Troes videre Udbredelse og lykkelige Fremgang. Den hellige Fader har ikke alene med Velvillie tilladt denne fromme Bøn, men og bevilget alle Troende, som tage Deel deri, en særskilt Aflad(for deres Sønder) i 300 Dage for hvert Besøg, og dem, som idetmindste besøge Gudstjenesten fem Gange, loves Plenar-Aflad, forudsat at de tillige nærme sig Skriftestolen og Herrens Bord. Denne Nidages kirkelige Bedefest begynder den 17de Januar, en Time for Midnat, i benævnte Kirke."
Aarhuus Stifts-Tidende, 1846-02-14
En russisk Officier har skrevet hjem fra Kaukasus: "Vi have aldrig havt saa heed en Vinter som iaar. Dag og Nat under Vaaben, ingen Hvile, ingen Rast eller Ro.
Aarhuus Stifts-Tidende, 1846-02-14
Ved Circasser-Fortet Achuleos Jndtagelse af Russerne – fortæller en Tydsker, der deeltog i Kampen strede ogsaa Qvinderne, ikke mindre tappert end Mændene, og gik med samme Uforfærdethed, som disse, Døden imøde. Under Kampens Hede havde de bortkastet deres Overklæder, og det lange, tykke Haar flagrede i vild Uorden omkring den halvt bedækkede Nakke og Barm. Blandt alle de Scener, som ved denne Leilighed svævede forbi mit forvirrede Blik, indprægede sig især levende i min Hukommelse følgende: Fire Fruentimmer rullede med overmenneskelig Anstrængelse en meget svær Steen hen til en steil Skrænt, som vi vare ifærd med at bestige, og styrtede den ned paa os. Den foer i et Par Skridts Afstand forbi mig og rev flere af mine Kammerater bort med sig. Jeg saae ogsaa en ung Kone, der i længere Tid havde staaet ubevægelig og stirret paa dette blodige Skuespil, pludselig løfte sit Barn, der omklamrede Moderens Hals, i Veiret, og med et voldsomt Slag at knuse dets Hoved imod et fremragende Klippestykke; derpaa kaste det blodige Liig i Afgrunden og selv at styrte sig bagefter. Flere andre Mødre fulgte hendes Exempel."
Aarhuus Stifts-Tidende, 1846-02-14
Engelske Journaler meddele følgende interessante Artikel: Det smukke Kjøns nedværdigende Stilling i China er bekjendt. Der er Jntet, hvorover Chineserne, som besøge vore Kjøbmænd i Hong-Kong, forundre sig meere, end over den Agtelse, som vises Damerne. De kunne ikke forstaae, hvorledes Englænderne kunne tillade deres Koner, at komme med tilbords. De mene, at Mændene derved ganske give Afkald paa deres Værdighed. En ung engelsk Kjøbmand tog sin Kone med til Hong=Kong, og fik her Besøg af en riig Mandarin. Denne betragtede den engelske Mistres med største Opmærksomhed og syntes med særdeles Velbehag at forfølge hendes Bevægelser. Da hun havde forladt Værelset, sagde han, paa slet Engelsk, til hendes Mand: "Hvormeget har J givet for Eders Kone?" – "O", svarede Manden mystificerende: 2000 Dollars. Han meente, Chineseren vilde finde denne Priis høi, men han feillede. "Nu!" sagde Mandarinen, idet han, med en Forretningsmands Mine, fremtog sin Lommebog: "Vil J overlade mig hende, saa giver jeg Eder 5000 Dollars. Chineserens Mine viste, at han meente det alvorligt, og Englænderen havde altsaa ingen anden Udvei, end at afslaae Tilbudet, saa høfligt han kunde. Men Manda rinen blev paatrængende, og gik til 7000 Dollars. Kjøbmanden, som ikke havde nogen Jdee om den Artikels Værd, han havde medbragt, saae sig tilsidst nødt til den Erklæring, at Englænderne aldrig sælge deres Koner, hvilket Chineseren neppe vilde troe. Peels storartede, verdensomformende Lovforslag, finder megen Modstand. J London havde den øieblikkelige frie Kornindførsels Forfægtere opstillet over tusinde Personer, hver forsynet med et Bord og Skrivematerialier, paa Hjørnerne af Stadens betydeligste Gader, for at modtage Underskrifter paa en ny Petition angaaende Kornlovens fuldkomne og øieblikkelige Ophævelse.
Aarhuus Stifts-Tidende, 1846-02-14
J London er man meget spændt paa en Proces, der er indledt mod Capitain Johnstone, som, ombord paa sit Skib "Tory, paa Hjemreisen fra Hong-Kong, har begaaet tre Mord og med Sabelhug saaret tolv Personer af Mandskabet m.v. Vidnerne, tyve i Tallet, underholdes Alle i London for Kronens Regning. Den Anklagede viser sig ret munter og uden noget Spor af Aandsforvirring.
Aarhuus Stifts-Tidende, 1846-02-14
En Londoner Politibetjent saae forleden Nat, i Nærheden af Astley=Theatret, en sort Ejenstand ligge paa Jorden. Ved nærmere Undersøgelse befandtes det at være et Menneske, som enten maatte være sygt eller beskjænket. Medlidende vækkede Politibetjenten Manden, af hans Dvale og slæbte ham til Lambeths-Vagten, hvor man hidkaldte en Læge. Denne erklærede, at Manden kun var anstændigt beskjænket, men forøvrigt fuldkommen sund. Nu stillede man Arrestanten for Forhørsdommeren, som, paa Grund af hans anstændige Paaklædning, kun idømte ham en Mulkt. Men hvo beskriver de Tilstedeværendes Forbauselse, da Tjeneren Moris pludseligt trængte sig frem, for at betale Mulkten og reclamere sin Herre, der ikke var nogen Anden, end - Hertugen af Marlborough.
Aarhuus Stifts-Tidende, 1846-02-14
Den 29de Januar var en sort Dag i den engelske Kalender. Paa denne Dag skulde nemlig indbetales 10 PCt. af alle intenderede Jernbaneforetagenders Kapital, og man befrygtede, at Afsavnet af saamange Millioner vilde ryste den engelske Constitution og foranledige et voldsomt Udbrud af den under Navnet "Pengeklemme bekjendte Sygdom.
Aarhuus Stifts-Tidende, 1846-02-14
Nordamerikanerne forsende aarligt en stor Mængde Jis til China, og gjøre brillante Forretninger dermed. Een eneste Kjøbmand i Boston afsender aarlig over hundrede Ladninger dertil.
Aarhuus Stifts-Tidende, 1846-02-14
Til England er kommen Prøver af de meget omtalte Diamanter, hvoraf man nu opsamler hele Hatte fulde i den brasilianske Provinds Bahia. De ere siger Referenten – fordetmeste af ringere Qvalitet, saa at de umuligt ville kunne have nogen synderlig Priisnedsættelse til Følge for Diamanter af skjønt Vand. Høitryksblæseinstrumenter ere en ny Opfindelse, som truer at frembringe en Revolution i Musiken, og ved hvis Anvendelse Musiken med Lethed lader sig kanalisere gjennem hele Provindser. Blæseinstrumenternes Tone frembringes, som bekjendt, ved Luftens Compression, naar den menneskelige Aande pustes ned i Røret. Men dette Lufttryk er meget svagt, idethøieste 1/4 Atmosphære. Nu vil man, istedetfor den menneskelige Aande, anvende en Blæse-Kraft, som, bevæget ved Damp, kan bringe kæmpemæssige Metaltunger og Metalsøiler til at vibrere, med et Tryk af 40 Atmosphærer. Strengeinstrumenterne lægges naturligviis ganske tilside, kun et Slags Æols- eller Dampharpe vil endnu finde en Plads i det nye Orchester, som man, uden Overdrivelse, vil kunne høre over en heel Stad, saa stor som Paris.
Aarhuus Stifts-Tidende, 1846-02-14
Ved Bygningen af Jernbanen fra Rouen til Havre blev der, over Dalen ved Brantin, anlagt en Vinduet med 27 Arcader, hvorpaa en Legion af Menneskehænder havde arbeidet i to Aar og som var sin Fuldendelse ganske nær. Den 10de Januar sammenstyrtede den hele Kæmpebygning, i een Minut, tidligt om Morgenen, for Arbeiderne endnu havde indfundet sig, og ødelagde en Mølle m.v. Jntet Menneske komtil Skade. Louis Napoleon har erholdt sin Frihed, for at trykke sin døende Faders Øine til. Han har sat sit Æresord i Pant, at han derpaa vil vende tilbage til Ham.
Aarhuus Stifts-Tidende, 1846-02-14
Hr. Jsaac Cohen, Svoger til Rothschild og En af Londons anseetteste Kjøbmænd, er i denne Tid ved Døden afgaaet, efterladende sig en halv Million Pd. Sterling. Et Beviis paa, hvor let man kan blive levende begravet i Paris, leverer en nylig til Regjeringen indgiven af Hr. Leguere opsat Petition. Forf. bemærker deri, at siden 1833 ere 46 meere eller mindre overilede Begravelsestilfælde komne til hans Kundskab, i hvilke ene og alene Tilfældet forhindrede Vedkommende fra at blive levende begravede. Af disse 46 opvaagnede nelig 21 af sig selv i det Øieblik, man var i Begreb med at begrave dem, 9 Andre paa Grund af deres Nærmestes Forsigtighed, 4 ifølge Liigkistens Omfalden, 3 ved Stikkene gjennem Liigklædet, 7 (deriblandt en Søn af en høi Embedsmand) ved en tilfældig Forsinkelse af Liigtoget. Og om alle disse var Dødsattest afgiven. J Aaret 1844 kom i et Tidsforløb af 7 Maaneder 4 Personer og i 1845 6 Personer, der vare blevne erklærede døde, atter tillive i det Øieblik, man vilde lægge dem i Kisten.
Aarhuus Stifts-Tidende, 1846-02-14
Om den nysopdagede Planet yttre nogle Astronomer den Mening, at den hører til Gruppen af de fire smaae Planeter Ceres, Pallas, Juno og Vesta, der, i omtrent lige Afstand fra Solen, gjennemløbe deres Baner mellem Mars og Jupiter, og sandsynligviis maa ansees for Brudstykker af een eneste større Planet, der er bleven sprængt ved en eller anden Katastrophe. Bl. A. er den berømte Olbers af denne Mening. J Paris har en aarig, kun 2 Maaneder gift Kone, taget Livet af sig. Hun havde qvælt sig ved Kuldamp, og fandtes om Morgenen død – i Balcostume, Den russiske Keiser har nu ogsaa forbudet Jøderne i Polen, ligesom tidligere dem i Rusland, at bære de Klædningsstykker, som hidtil have udmærket dem, saasom lange Silke=Overkjoler, Livbelter, Huer, Hatte med brede Kramper, endvidere Skjæg og dreiede Lokker Jndtil Aaret 1850 er det dem imidlertid tilladt, moden Afgift af 50 Sølvrubler, at opslide de Klæder, de nu have; men efter den Tid maae de, hvis de ikke have Lyst til at bearbeide Bjergværkerne, anlægge den almindelige russiske Nationaldragt.
Aarhuus Stifts-Tidende, 1846-02-14
En Søn af Dr. Höpiner i Leipzig er, uagtet han kun er 13 Aar gammel, idømt et Aars Fængselsstraf, for at have deeltaget i Oprøret den 12te August f. A.
Aarhuus Stifts-Tidende, 1846-02-14
J de preussiske Rhinlande have Kornpriserne opnaaet en til Bekymring vækkende Høide, og Regjeringen ansøges fra alle Kanter om, saavidt den kan, at afhjælpe den overhaandtagende Nød. J Wesel har Magistraten ansøgt Kongen om, at aabne Magasinerne, og man er spændt paa Svaret. Det der liggende Militair har viist en sjelden Godgjørenhed. Garnisonen skulde nemlig fra 1ste Januar have 1/2 s. Brød mere; denne Ordre blev først senere bekjendtgjort, saa at der laae 1200 Komisbrød færdige til den; men baade Officierer og Soldater forærede dem til de Fattige.
Aarhuus Stifts-Tidende, 1846-02-14
Flere tydske Journaler meddele den forbausende Efterretning, at den store Mime, August Wilhelm Jffland, endnu lever, henved 90 Aar gammel, paa en ham tilhørende Gaard Friedensee i det Hannoverske.
Aarhuus Stifts-Tidende, 1846-02-14
J Aaret 1814 stod Efterretningen om hans Død i alle Aviser og blev almindeligt troet. Han har altsaa havt den kolossale Resignation, den næsten overmenneskelige Magt over sig selv og over Forholdene, at udbrede Rygtet om sin Død, som et af Øienvidner bekræftet Factum, i hele Verden. Kun to Mennesker paa Jorden vare indviede i hans Hemmelighed: den gamle Schmidt i Hamborg og Skuespiller Mattansch i Berlin. Utilfreds med de forældede Tilstande og Love, trykket af Privilegier og Byrder, seer nu en stor Deel af den tydske Befolkning sin eneste Frelse i Udvandring. Ved Rhin, i Nassau, i Braunschweig, i Preussen, i Schwaben, i Baiern, saavidt den tydske Tunge lyder, sysselsætter man sig med Udvandringsprojecter. Ronge har, istedetfor Benævnelsen "Tydsk eller Christ-Catholiker", foreslaaet at sige almeenchristelig Kirke, da der ere Mange, som prangt opfatte Begrebet "Catholik." Det lader altsaa, som han vil drage Protestanterne til sig.
Aarhuus Stifts-Tidende, 1846-02-14
Tilhørertribunerne i Stænderhuset i München have aldrig været saa stærkt besøgte, som i denne Tid Damerne medbringe saagar deres Strikkestrømper; men naar det nedenfor gaaer stormende til, tabe de een Maske efter en anden.
Aarhuus Stifts-Tidende, 1846-02-14
Den sachsiske Deputerede von Thielau fandt sig nys meget fornærmet ved, at en anden Deputeret, den frisindede Schaffrath, under Forhandlingerne havde sagt om en af hans Paastande, at den var usand. Han forlangte Satisfaction. Præsidenten gav ham den, idet han bad Schaffrath moderere sine Udtryk for Fremtiden. Dermed var imidlertid den høivelbaarne Herre, ikke tilfreds. Han forlangte, at Forsamlingen skulde afstemme over det Spørgsmaal, om man tiltroede ham, at han med Forsæt kunde sige en Usandhed. Afstemningen fandt virkelig Sted, og Spørgsmaalet blev besvaret med Ja.
Aarhuus Stifts-Tidende, 1846-02-14
Jmedens den milde Vinter i Tydskland vedbliver at foraarsage Oversvømmelser af alle Floder, hersker i Spanien, fra Madrid til Vittoria, en meget stræng Vinter. Og med hvilken Strænghed den er optraadt i Algier, veed man af de sidste Krigsberetninger. Man skal endnu aldrig have kjendt en saa omvendt Tilstand i Aarstiderne og Zoneforholdene. J Januar Maaned komme f. Ex. Storkene til Danmark, medens Franskmændene fryse ihiel i Afrika.
Aarhuus Stifts-Tidende, 1846-02-14
Flere Steder i Tydskland vil Luthers Dødsdags trehundredaarige Secularfest høitideligt blive foiret Søndagen den 2de Febr. J Mohra vil man reise et Monument for den store Reformator. Pestalozzi's Monument i Birr fører den Jndskrift: "Her hviler Heinrich Pestalozzi, født i Zürich den 12te Januar 1746, død i Brugg den 17de Febr. 1827, i Neuhof de Fattiges Redningsmand, i Stang de Forældreløses Fader, i Burgdorf og Münchenbuchsee den nye Folkeskoles Stifter, i Yverdun Menneskehedens Opdrager; Menneske, Christen, Borger, Alt for Andre, Jntet for sig selv. Fred over hans Støv Paa Foden af Monumentet staae de Ord: "Det taknemmelige Aargau 1846.
Aarhuus Stifts-Tidende, 1846-02-14
Tre Almueskolelærere i Brandenburg have mistet Forstanden af Fortvivlelse over deres kummerlige Stilling. En Fjerde, som i lang Tid, men forgiæves, havde kæmpet i de offentlige Blade for Forbedring i Skolelærernes Kaar, har i disse Dage skudt sig i Dyrehaven ved Berlin. Man fandt hos ham hans sidste Villie, hvori han bad om en ærlig Begravelse, tilgav sine Fjender, og ordnede sin Datters Fremtid, saavidt det stod til ham. I Degetow (i det Mecklenborgske) har en Meierske, Moder til to levende uægte Børn, i Løbet af nogle Aar ombragt syv Børn, kort efter at have født dem til Verden. En Forvalter og en Væver, som havde hjulpet hende at skaffe Ligene tilside, have, martrede af deres Samvittighed, angivet hende. Ved anstillet Undersøgelse har man allerede fundet fem Børns Liig.
Aarhuus Stifts-Tidende, 1846-02-14
Candidatus theologi Knatzlein i Hagenow har skudt sig, fordi den derværende Borgmester Bolte ikke vilde tillade ham at gifte sig. Candidaten havde tilbudet at stille Caution for, at han kunde ernære en Kone; men det hialp ikke. Ved den Ulykkeliges Begravelse frygtede Borgemesteren Uroligheder og lod reqvirere Militair fra Schwerin. Jenny Lind er indbuden til Weimar, for at syngeder. Hendes Berliner-Venner have fraraadt hende denne Reise, idet de befrygte, at Nattergalens Stemme, ved den kolde Vinterluft, kunde tabe i Metal; hun derimod mener, at kunne vinde i Metal. Der er nemlig budet hende tusinde Daler for to Aftener.
Aarhuus Stifts-Tidende, 1846-02-14
J en Correspondent-Artikel fra Paris af 17de Jan. læses Følgende i Hamborgerbladet "Jahreszeiten": "Den danske Gesandts, Baron Ross's Afreise herfra bliver meget beklaget af hans Creditorer, som han har efterladt en Gjæld af 300,000 Francs.
Aarhuus Stifts-Tidende, 1846-02-14
Jfølge Beretninger fra Danzig skal det ved den russisk- polske Grændse være kommet til en blodig Opstand.
Aarhuus Stifts-Tidende, 1846-02-14
Fra London meldes under 6te de at det med Udvandrere fra England afgaaede Skib: "Cataraguier totalt forliist paa Kings Island. Af 423 Mennesker, der vare ombord, ere kun 9 blevne reddede.
Aarhuus Stifts-Tidende, 1846-02-14
Aarhuus, den 14de Februar. Sidstafvigte Nat døde her i Byen, uden foregaaende Sygdom, Major v. Bech, Ridder af Dannebrogen, forhenv. Branddirecteur i Aarhuus og Skanderborg Amter, og tidligere Ritmester i Husarregimentet.
Aarhuus Stifts-Tidende, 1846-02-14
Kjøbmandspriserne paa Korn vare her idag saaledes: Hvede 8 Rbd., Rug 6 1/2 Rbd., Byg Pradet 4 Rbd., Do. Gradet 22 Mk., Havre 3 Rbd., Ærter, 6 Rbd., Alt pr. Tde. Smør 17 s. S. Kartofler kostede paa Torvet 2 Mk. Skpn. (Md.)